Procesul verbal al şedinţei din data de 20.01.2017
Şedinţa a fost condusă de Manager General  Dr. Grasu Alis. 


În debutul şedinţei dr. Grasu Alis a prezentat un model de şnur pentru ecusoane. Vor fi achiziţionate câte trei bucăţi din astfel de ecusoane pentru fiecare angajat. Persoanele care nu vor purta ecusoanele vor fi sancţionate. De asemenea, vor fi achiziţionate câte două ecusoane de piept pentru fiecare medic, asistent şi ambulanţier.


Dr. Grasu Alis a atras atenţia personalului operativ că nu se interzice purtarea inelelor la caz. Părul trebuie să fie strâns iar uniformele trebuie să fie curate, nedetriorate.

Dr. Grasu Alis a anunţat că programările pentru gărzile suplimentare vor fi aduse la ultima şedinţă din luna anterioară celei pentru care sunt cererile de gărzi suplimentare pentru a putea fi analizate şi eventual aprobate.


La începutul fiecărei luni fiecare şef de substaţie va cere consumul de medicamente pe ambulanţă şi pe persoană. Medicamentele care lipsesc din baza de date Dispec vor fi centralizate în liste care vor fi transmise asistentului şef sau directorului medical.


Dr. Grasu Alis a anunţat că şedinţele cu substaţiile vor avea loc de două ori pe lună după un program ce urmează a fi anunţat din timp.


Dr. Grasu Alis a cerut biroului Informatică şi biroului Telecomunicaţii verificarea funcţionalităţii faxurilor şi a telefoanelor de la fiecare substaţie în parte.


Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Aşa cum s-a convenit pentru şedinţele săptămânale, au fost predate Directorului Medical de către fiecare microstaţie situaţiile STEMI, resuscitări şi intubări.

În finalul şedinţei caietele de control de la microstaţii au fost vizate de Managerul General. 
